paragraph_text: FN M1903 (poznat i kao Model 1903, FN Mle 1903, FN Ml 1903 ili Browning No.2) je poluautomatski pištolj kojeg je dizajnirao John Browning a proizvela belgijska industrija oružja Fabrique Nationale de Herstal. Predstavljen je 1903. a ispaljivao je streljivo kalibra 9x20mm Long Browning. Važno je razlikovati ovaj model od američkih modela Colt Model 1903 Pocket Hammerless (.32 ACP) i Colt Model 1903 Pocket Hammer (.38 ACP) jer se temelje na istom mehaničkom dizajnu kojeg je Browning prodao drugim tvrtkama (uključujući i Colt).